Πανελλήνιο πρωτάθλημα στίβου γυναικών 1934

Το Πανελλήνιο πρωτάθλημα στίβου γυναικών 1934 διεξήχθη για πρώτη φορά μαζί με το ανδρικό από το Σάββατο 26 ως τη Δευτέρα 28 Μαΐου 1934 στο Παναθηναϊκό Στάδιο της Αθήνας με διοργανωτή το ΣΕΓΑΣ. Πολυνίκης σύλλογος αναδείχθηκε ο Α.Ο. Παλαιού Φαλήρου.

Χρονικό των αγώνων

Οι πανελλήνιοι αγώνες γυναικών του 1934 συνδυάστηκαν με τους αντίστοιχους των ανδρών και σημείωσαν μεγάλη επιτυχία. Η αναβολή της διεξαγωγής τους το προηγούμενο έτος και η μετάθεσή τους για την άνοιξη του 1934 είχε προκαλέσει αμφιβολία κατά πόσο ο ΣΕΓΑΣ αντιμετώπιζε με σοβαρότητα το γυναικείο αθλητισμό. Έτσι η ταυτόχρονη διεξαγωγή τους με των ανδρών τους αναβάθμισε και καθησύχασε τους ανησυχούντες.

Συμμετείχαν αθλήτριες από 8 τουλάχιστον συλλόγους του κέντρου και κορίτσια από πολλά Γυμνάσια Θηλέων. Σύμφωνα με την προκήρυξη οι αγώνες θα αποτελούσαν κριτήριο πρόκρισης για τη βαλκανιάδα του Ζάγκρεμπ, αλλά τελικά δεν διεξήχθησαν γυναικείοι αγώνες στους βαλκανικούς αγώνες. Ίσχυσε το σύστημα βαθμολογίας 6-5-4-3-2-1 για τις έξι πρώτες νικήτριες κάθε αγωνίσματος. Πολλές αθλήτριες-μαθήτριες ανήκαν σε συλλόγους αλλά βαθμολογήθηκαν με την ομάδα του γυμνασίου τους στερώντας τους βαθμούς από συλλόγους που τους προπονούσαν. Χαρακτηριστικό παράδειγμα η Στεργίου του Πανιωνίου.

Κυριάρχησαν οι αθλήτριες: Δομνίτσα Λανίτου, Αγγελοπούλου, Γεωργία Στεργίου, Ειρήνη Αρμάου. Στον τύπο σημειώνεται χαρακτηριστικά πως η Ινές Βέλλα μετείχε για τελευταία φορά σε αγώνες πριν από το γάμο της, κάτι ιδιαίτερα σύνηθες για τον γυναικείο στίβο ως τη δεκαετία του '60, δηλαδή να εγκαταλείπουν οι αθλήτριες τον αθλητισμό μετά το γάμο τους. Την ίδια χρονιά αναφέρονται άλλες δυο αθλήτριες του Π. Φαλήρου, αλλά δεν είναι γνωστό αν μετείχαν στο πανελλήνιο πρωτάθλημα. Είναι η ακοντίστρια Παράσχου που πέτυχε 24,54μ και η δισκοβόλος Φ. Ιωακείμ με 25,23μ στους εσωτερικούς αγώνες του συλλόγου.

Αξιόλογη δουλειά στο γυναικείο αθλητισμό αναφέρεται και σε κάποια γυμνάσια, τα οποία μετείχαν στους αγώνες, αν και στο πρόγραμμα δεν προβλέπονταν αγώνες Β΄ κατηγορίας (κορασίδων ως 16 ετών), όπως τα προηγούμενα έτη. Π.χ. το Β΄ Γυμνάσιο Θηλέων Αθήνας υπό την καθοδήγηση της γυμνάστριας Αφροδίτης Μανάου είχε δύο αθλητικές ομάδες που πήραν μέρος στα αντίστοιχα πανελλήνια πρωταθλήματα. Η μία ήταν ομάδα σκοποβολής (Γαλάτη, Α. Σπυρόγλου, Ησαΐα, Χαρτουλέρη, Κλώνη, Ζωϊοπούλου) και η δεύτερη στίβου (Γεωργία Στεργίου, Δέσπ. Παυλίδου, Λούλα Ντάβου, Ναυσικά Ανδρονίκου, Σίση Κουμαριανού, Ευθυμία Μαστροκώστα, Ελένη Δρίβα, Κική Διονυσοπούλου).

Σύλλογοι
Οι σύλλογοι που είναι γνωστό ότι μετείχαν ήταν οι ακόλουθοι:

 Σύλλογος1. Α.Ο. Παλαιού Φαλήρου 2. Πανιώνιος 3. Ιωνικός Ν.Φ.4. Νέοι Βύρωνος 5. Ολυμπιακός Πειραιώς 6. Εθνικός Πειραιώς 7. Χ.Α.Ν. Κοκκινιάς 8. Πανελλήνιος Γ.Σ. 

Αποτελέσματα-Κατάταξη

Οι νικήτριες
 Αγώνισμα Νικήτρια Σωματείο  Επίδοση60μ1. Δόμνα Λανίτου 2. E. Σουκούρογλου 3. Μ. Πανταζή Α.Ο. Παλαιού Φαλήρου Α.Ο. Παλαιού Φαλήρου  Πανελλήνιος Γ.Σ.8.69.0 9.1100μ1. Δόμνα Λανίτου2. Ισμήνη Λανίτου3. Μ. Πανταζή Α.Ο. Παλαιού Φαλήρου  Α.Ο. Παλαιού Φαλήρου  Πανελλήνιος Γ.Σ.14.315.6 ;4Χ100μ Α.Ο. Παλαιού ΦαλήρουΔ΄ Γυμνάσιο ΑθηνώνΒ΄ Γυμνάσιο Αθηνών59.1; ;80μ εμπ. 1. Δόμνα Λανίτου2. Αγγ. Φάντη 3. M. ΓιαννάκουΑ.Ο. Παλαιού ΦαλήρουΔ΄ Γυμνάσιο Δ΄ Γυμνάσιο13.6; ;Μήκος1. E. Σουκούρογλου 2. M. Γιαννάκου3. Θ. Φραγκιά Α.Ο. Παλαιού ΦαλήρουΔ΄ Γυμνάσιο Α.Ο. Παλαιού Φαλήρου 4,234,19 ;Ύψος1. Δόμνα Λανίτου2. Ρημάκη 3. Θ. Φραγκιά Α.Ο. Παλαιού Φαλήρου Πανιώνιος Α.Ο. Παλαιού Φαλήρου 1,351,30 1,25Σφαίρα1. Γεωργία Στεργίου2. Ειρήνη Αρμάου 3. ΡημάκηΒ΄ Γυμνάσιο   Πανιώνιος  Πανιώνιος10,139,17 8,37Δίσκος1. Γεωργία Στεργίου2. Φ. Ιωακείμ 3. Ειρήνη ΑρμάουΒ΄ ΓυμνάσιοΑ.Ο. Παλαιού Φαλήρου Πανιώνιος 26,3524,90 21,23Ακόντιο1. Γεωργία Στεργίου2. Ευθ. Μαστροκώστα 3. Ινές ΒέλλαΒ΄ ΓυμνάσιοΠανελλήνιος Γ.Σ. Ολυμπιακός Πειραιώς25,1025,00 ;

Κατάταξη
ΘέσηΣύλλογοςΒαθμολογίαΝίκες1 Α.Ο. Παλαιού Φαλήρου776-3-22Β΄ Γυμνάσιο Θηλέων Αθήνας433-0-13Δ΄ Γυμνάσιο Θηλέων Αθήνας280-3-14Πανιώνιος230-2-25Πανελλήνιος Γ.Σ.8  0-1-26Ολυμπιακός Πειραιώς4  0-0-17Γ΄ Γυμνάσιο Θηλέων Αθήνας10-0-0

Πηγές
"Αθλητικά Χρονικά", 25/5/1934 κ.επ. (ψηφιακές σελ. 163 κ.επ.). 
"Αθλητικός Χρόνος", ψηφ. σελ. 128. 
"Ακρόπολις" 
Αναφορές

Γυναικων
Κατηγορία:Στίβος το 1934
Κατηγορία:Διοργανώσεις στίβου στην Αθήνα